**Pas ekstra godt på hunden om foråret og sommeren:**

Din hund kan ruinere dig

**Foråret er over os, og det er ikke kun dig, der trænger til at blive luftet i forårssolen. Menneskets bedste ven glæder sig også til at få løbet vinteren af sig. Men det kan ende med at koste dig dyrt, hvis du ikke har tjek på hundeforsikringen.**

Omkring 70.000 nye hunde registreres hvert år[[1]](#footnote-1) til stor glæde og fornøjelse for mange danske familier. Men familiens bedste ven kan nemt blive en langt dyrere fornøjelse, end man lige havde tænkt på, hvis man ikke har styr på sine forsikringer. For selvom de fleste hundeejere frygter dyre dyrlægeregninger, er det langt fra alle, der har forsikret deres kæledyr mod sygdom.

”Mange hundeejere tror desværre, at den lovpligtige ansvarsforsikring dækker hunden i tilfælde af sygdom og ulykker. Men ansvarsforsikringen dækker kun de skader hunden laver på andre hunde, personer eller deres ting,” oplyser Lise Agerley, kommunikationssdirektør i Alka.

**Fatale konsekvenser**

Er familiens bedste ven så uheldig at blive syg eller komme til skade, kan en tur til dyrlægen blive meget dyr – og så kan det være en fordel, hvis man har en hundeforsikring.

”Hvis du skal til dyrlægen, kan regningen hurtigt ende på flere tusind kroner, hvis en ulykke er så slem, at hunden skal i akut behandling for at overleve. For nogle kan det betyde, at der ikke er råd til en behandling, og det kan give fatale konsekvenser. Der er eksempler på familier, der er nødsaget til at få hunden aflivet, hvis man ikke har råd til behandlingen,” siger Lise Agerley fra Alka.

**Sommerfarer for hunden**Nu hvor vejret bliver lunere, og hunden kommer mere ud, stiger risikoen for ulykker og behovet for dyrlægebesøg.

”Et aktivt udeliv byder på en hel del flere farer, end når hunden tilbringer det meste af dagen indendørs om vinteren. Når hunden render rundt i haven, på stranden eller i skoven kan det nemt føre til flåtfeber, algeforgiftning og bid fra andre dyr som hvepse og hugorme. Det kan kræve behandling hos en dyrlæge,” fortæller Lise Agerley fra Alka.

De fleste hundesygeforsikringer dækker i et vist omfang udgifter til dyrlægen – dvs. undersøgelse og behandling, ophold på dyrehospital samt medicin som dyrlægen giver. Tandlægebehandling og genoptræning ved alvorlige ulykker dækkes også i de fleste tilfælde. Der kan være krav til blandt andet dyrets alder og vaccinationer i forbindelse med køb af sygdomsforsikring.

**Sommerfarer for hunden:**

**Pas ekstra godt på hunden om foråret og sommeren**

**Et aktivt udeliv om foråret og sommeren byder på flere farer, som kan have alvorlige konsekvenser for din hund. Ønsker man at sikre sig mod disse farer, skal man have en særlig hundesygeforsikring.**

* Hvepse og bistik kan give alvorlige allergiske reaktioner
* Hugormebid kan være meget farlige – endda dødelige – for hunde
* Flåter kan forårsage meget ubehagelig flåtfeber
* Solen kan give solskoldning, hvis hunden er for lang tid i solen
* Algeforgiftning kan forekomme efter svømmeture ved stranden
* Fugteksem i huden kan opstå efter mange timer i vandet
* Grillrester såsom ben fra fisk og dyr samt træspyd kan sætte sig fast i tarmene

Kilde: Alka

**FOR YDERLIGERE INFORMATION:**

Lise Agerley, Kommunikationsdirektør i Alka

Direkte: 43 58 59 11 / Mobil: 40 21 01 77

lag@alka.dk

1. I 2012 fik Dansk Hunderegister indberettet knap 70.000 nye hunde. [↑](#footnote-ref-1)